შვილები მშობლებისათვის ძუძუს კიბოს წინააღმდეგ
2016-10-27 13:00 (Asia/Dubai)
27 ოქტომბერს, 13:00 საათზე, ილიას სახელმწიფო უნივერსიტეტის E207 აუდიტორიაში, ძუძუს კიბოს შესახებ ცნობიერების ამაღლების საერთაშორისო თვის ფარგლებში, ეროვნული სკრინინგ ცენტრისა და ილიას სახელმწიფო უნივერსიტეტის სტუდენტურ საქმეთა დეპარტამენტის ორგანიზებით, გაიმართება ღონისძიება „შვილები მშობლებისათვის ძუძუს კიბოს წინააღმდეგ“.
ოქტომბერი ძუძუს კიბოს შესახებ ცნობიერების ამაღლების თვედაა აღიარებული. ამ თვეში მთელი მსოფლიო სხვადასხვა აქტივობით ცდილობს, თავისი წვლილი შეიტანოს კიბოს ადრეული დიაგნოსტიკის, პრევენციისა და სკრინინგული პროგრამების პოპულარიზაციის საქმეში. მსოფლიოს წამყვანი ქვეყნების უნივერსტეტები, საჯარო თუ კერძო ორგანიზაციები, სამთავრობო დაწესებულებები „ვარდისფერი აქციებით“ გამოხატავენ მხარდაჭერას ძუძუს კიბოს წინააღმდეგ ბრძოლის საქმეში.
განრიგი
13:00-13:10 – მისალმება, აქციის – “მშობლები შვილებისთვის ძუძუს კიბოს წინააღმდეგ” – არსის გაცნობა; ეროვნული სკრინინგ ცენტრის საზოგადოებასთან ურთიერთობის სამსახურის მენეჯერი, ლიკა ენუქიძე
13:10-13:30 – ლექცია ძუძუს კიბოს პრევენციისა და ადრეული დიაგნოსტიკის შესახებ; მედიცინის დოქტორი, რადიოლოგი, ეკატერინე შველიძე
13:30-13:40 – ძუძუს კიბოს დიაგნოზით ნაოპერაციევი ქალბატონი – საკუთარი გამოცდილება ძუძუს კიბოსთან ბრძოლაში
13:40-14:00 სტუდენტები მათივე შექმნილი სლოგანებით მოუწოდებენ მშობლებს, ჩაიტარონ სკრინინგული გამოკვლევები (ვიდეომიმართვების ჩაწერა სურვილისამებრ)
ვარდისფერი ძუძუს კიბოსთან ბრძოლის ფერია, ამიტომ სტუდენტებს მოგმართავთ თხოვნით, ჩაიცვათ ვარდისფერი სამოსი ან ჩაცმულობას შეჰმატოთ ვარდისფერი დეტალი.
დრო: 27 ოქტომბერი, 13:00 საათი
ადგილმდებარეობა: E207 აუდიტორია (ჩოლოყაშვილის გამზ. #3/5), ილიას სახელმწიფო უნივერსიტეტი
დასწრება თავისუფალია.

წიგნის საათი დავით პაიჭაძესთან ერთად: სერგეი დოვლატოვი - ადამიანი ჩემოდნით
2016-10-27 19:00
27 ოქტომბერს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“, ილიაუნის ლიტერატურული კლუბი და გამომცემლობა „წიგნები ბათუმში“, ერთობლივი პროექტის – „წიგნის საათი“ – ფარგლებში,გიწვევთ რიგით მეორე შეხვედრაზე. ჟურნალისტი და ფილოლოგი დავით პაიჭაძე სერგეი დოვლატოვის შესახებ ისაუბრებს.
სერგეი დაოვლატოვი მეოცე საუკუნის ყველაზე პოპულარული რუსი მწერალია, რომლის წარმატებას 1979 წელს საბჭოთა კავშირიდან აშშ-ში ემიგრაციამაც შეუწყო ხელი. მან სწორედ იქ, მოთხრობების ჟურნალ “ნიუ-იორკერში”ბეჭდვით მოიპოვა მსოფლიო აღიარება. მკაცრი რეჟიმის კომედია – ასე უწოდეს დოვლატოვის შემოქმედებას კრიტიკოსებმა და ალბათ ეს ყველაზე ზუსტი განსაზღვრებაა მისი ტექსტებისათვის. დოვლატოვის ნაწარმოებების მთავარითემატიკა საბჭოთა რუსული ყოფა და საბჭოთა ემიგრანტების ამერიკული ცხოვრებაა. ეს ყველაფერი მწერალს დიდი იუმორით, სევდით, სიმართლით, გროტესკით და დარდით აქვს აღწერილი.
დრო: 27 ოქტომბერი, 19:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. #32), ილიას სახელმწიფო უნივერსიტეტი
დასწრება თავისუფალია.

მწერალ უტე აიზინგერის მოხსენება და ვორკშოპი ილიაუნის ავსტრიული კულტურის ცენტრში
2016-10-28 18:00
28-29 ოქტომბერს, ილიას სახელმწიფო უნივერსიტეტის S507 აუდიტორიაში, ილიაუნის ავსტრიული კულტურის ცენტრის მოწვევით, ავსტრიელი მწერალი და ლიტერატურათმცოდნე, უტე აიზინგერი, გერმანული ენის მასწავლებლებისა და სტუდეტებისათვის წაიკითხავს მოხსენებას და ჩაატარებს ვორკშოპს.
შეხვედრების განრიგი
დრო: 28 ოქტომბერი, პარასკევი, 18:00 საათი
მოხსენება თემაზე: Einführung in die Kaffeehauslitertur
ადგილმდებარეობა: S507 აუდიტორია (გ. წერეთლის ქ. #3), ილიას სახელმწიფო უნივერსიტეტის ავსტრიული კულტურის ცენტრი
სამუშაო ენა: გერმანული
დრო: 29 ოქტომბერ, შაბათი, 11:00 საათი
ვორკშოპი თემაზე: Kaffeeehausliteraur im Close Reading. Wie übersetzt man speziell Österreichisches samt seinem kulturellen Kontext?
ადგილმდებარეობა: S507 აუდიტორია (გ. წერეთლის ქ. #3), ილიას სახელმწიფო უნივერსიტეტის ავსტრიული კულტურის ცენტრი
სამუშაო ენა: გერმანული
ღონისძიებებზე დასწრება თავისუფალია.

ილიაუნის სამეცნიერო კაფეში: შეხვედრა პროფესორ ზაალ კიკვიძესთან
2016-10-28 19:00
28 ოქტომბერს, 19:00 საათზე, ილიას სახელმწიფო უნივერსიტეტის E207 აუდიტორიაში ილიაუნის სამეცნიერო კაფე გიწვევთ შეხვედრაზე ილიაუნის საბუნებისმეტყველო მეცნიერებებისა და საინჟინრო ფაკულტეტის პროფესორთან, ზაალ კიკვიძესთან.
შეხვედრის თემა: ეთნობოტანიკური ექსპედიციები საქართველოში
ეთნობოტანიკურ კვლევებს საქართველოში ხანგრძლივი ისტორია აქვს, თუმცა, თავად ტერმინი „ეთნობოტანიკა“ ახლა მკვიდრდება ჩვენში. ეთნობოტანიკა გულისხმობს ადამიანის და მცენარის ურთიერთდამოკიდებულების შესწავლას. ასეთ კვლევებში საველე ექსპედიციები დიდ როლს თამაშობს. შესაბამისად, საუბარი შეეხება საქართველოს სხვადასხვა კუთხეში ჩატარებულ საკმაოდ ინტენსიურ ექსპედიციებს, რომლებიც 2012 წლიდან ხორციელდება ილიაუნისა და მისურის ბოტანიკური ბაღის მკვლევრების მიერ.
დრო: 28 ოქტომბერი, 19:00 საათი
ადგილმდებარეობა: E207 აუდიტორია (ჩოლოყაშვილის გამზ. #3/5), ილიას სახელმწიფო უნივერსიტეტი

ვახტანგ მებადურის საჯარო ლექცია: ტურისტული ხელშეკრულებითი სამართალი, როგორც ტურიზმის განვითარების მნიშვნელოვანი ელემენტი
2016-11-01 12:00
1-ლ ნოემბერს, 12:00 საათზე, ილიას სახელმწიფო უნივერსიტეტის E408 აუდიტორიაში, ილიაუნის ბიზნესის სკოლის ტურიზმის მენეჯმენტის ცენტრის ორგანიზებით, ვახტანგ მებადური ჩაატარებს საჯარო ლექციას თემაზე:„ტურისტული ხელშეკრულებითი სამართალი, როგორც ტურიზმის განვითარების მნიშვნელოვანი ელემენტი“.
მომხსენებლის შესახებ
ვახტანგ მებადური, მის მიერ დაარსებული საკონსულტაციო სამსახურის – Mebaduri Consulting Group – ფარგლებში, ბოლო ორი წლის განმავლობაში ინტენსიურად მუშაობს საქართველოში ტურიზმის განვითარების მხარდამჭერპროექტებზე, რაც ითვალისწინებს ტურიზმის სამართლებრივ რეგულაციას და ტურისტული მომსახურების გაუმჯობესებას, თანამშრომლობას როგორც გერმანიის ტურისტული სამართლის წამყვან სპეციალისტებთან, ასევეგამოცდილ ტურისტულ საწარმოებთან. წლების განმავლობაში დაგროვილი როგორც თეორიული, ისე პრაქტიკული გამოცდილება მას საშუალებას აძლევს, ის ლექციების/სემინარების/მასტერკლასების მეშვეობით გაუზიაროსდაინტერესებულ მხარეებს.
მომხსენებლის შესახებ სრულად იხილეთ თანდართულ დოკუმენტში.
დრო: 1-ლი ნოემბერი, 12:00 საათი
ადგილმდებარეობა: E408 აუდიტორია (ჩოლოყაშვილის გამზ. #3/5) ილიას სახელმწიფო უნივერსიტეტი
დასწრება თავისუფალია.

პროფესორ გია ჯოხაძის საჯარო ლექცია: Femme Fatale - საბედისწერო ქალი
2016-11-02 16:00
2 ნოემბერს, ოთხშაბათს, 16:00 საათზე, ილიას სახელმწიფო უნივერსიტეტის წიგნის სახლში „ლიგამუსი“, საბაკალავრო კურსის – რა არის პოეზია, პოეტები და მუზები – ფარგლებში, ილიაუნის პროფესორი, მთარგმნელი გია ჯოხაძე, წაიკითხავს საჯარო ლექციას თემაზე: Femme Fatale – საბედისწერო ქალი (ბროდსკი და ბასმანოვა).
მომხსენებელი დამსწრე აუდიტორიას წაუკითხავს იოსიფ ბროდსკის თარგმანებსაც.
დრო: 2 ნოემბერი, 16:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. #32), ილიას სახელმწიფო უნივერსიტეტი
დასწრება თავისუფალია.

კონფერენცია: მოზარდობა და ფსიქოანალიზი -კლინიკური და ანთროპოლოგიური ასპექტები
2016-11-02 18:30
2 ნოემბერს, 18:30 საათზე, ილიას სახელმწიფო უნივერსიტეტის A 101 აუდიტორიაში, ასოციაციები „ქართული ფსიქოანალიტიკური სივრცე“ და „მწვანე სახლი“, საქართველოში საფრანგეთის საელჩოსა და ილიას სახელმწიფო უნივერსიტეტის ერთობლივი თანადგომით, ჩაატარებენ საუნივერსიტეტო კონფერენციას ფსიქოანალიზისა და ფსიქოპათოლოგიის ფუნდამენტურ კონცეპტებზე.
კონფერენციის თემაა: მოზარდობა და ფსიქოანალიზი -კლინიკური და ანთროპოლოგიური ასპექტები
განრიგი
მომხსენებელი: ოლივიე დუვილი – ფსიქოანალიტიკოსი, ანთროპოლოგი, Paris 10-Nanterre-ისა და Paris 7 Denis-Diderot-ის უნივერსიტეტების პროფესორი, ფსიქიატრიის განვითარების ასოციაციის საპატიო წევრი, ევროპი სფსიქოანალიტიკური ფონდის სამეცნიერო კომიტეტის წევრი, საფრანგეთის ანთროპოლოგთა ასოციაციის საპატიო წევრი, 300-ზე მეტი სტატიისა და რამდენიმე წიგნის ავტორი.
თემა: ინიციაციის პრაქტიკა თანამედროვე მოზარდებთან – განსხვავება ინიციაციის რიტუალებსა და ე.წ. ინიციაციურ პრაქტიკებს შორის მოზარდებთან დღეს.
მომხსენებელი: კატრინ სალადენი – ფსიქოანალიტიკოსი, პარიზის ფსიქოანალიტიკური ფორმაციისა და ფროიდიანული კვლევის ასოციაციის წევრი (Espace Analytique), რამდენიმე წიგნისა და სტატიის ავტორი, ბავშვთაფსიქოანალიტიკოსი პედოფსიქიატრიის სექტორში, ასოციაცია „მწვანე სახლის“ თანადამფუძნებელი (თბილისი, 2006 წ.).
თემა: მოზარდობა და ფსიქოანალიზი-რას ნიშნავს მოზარდობის ასაკი?
დრო: 2 ნოემბერი, 18:30 საათი
ადგილმდებარეობა: A101 აუდიტორია (ჭავჭავაძის გამზ. №32), ილიას სახელმწიფო უნივერსიტეტი
დასწრება თავისუფალია.

ილიაუნის ლიტერატურულ კლუბში: შეხვედრა მთარგმნელ მაია ბადრიძესთან
2016-11-03 19:00
3 ნოემბერს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ილიაუნის ლიტერატურული კლუბი გიწვევთ შეხვედრაზე მთარგმნელ მაია ბადრიძესთან. სტუმარი ჰერმან ბროხის რომანზე – „მთვარეულები“ – ისაუბრებს.
მაია ბადრიძეს ასევე თარგმნილი აქვს: რობერტ მუზილის „უთვისებო კაცი“ (I, II ტომი); კარლ გუსტავ იუნგის „ფსიქოლოგია და რელიგია, პასუხი იობს“ და ”ფსიქოლოგია და ალქიმია“; გივი მარგველაშვილის „მუცალი“ და სხვ.
„მთვარეულები“ გამორჩეულად მნიშვნელოვანი ავსტრიელი მწერლის, ჰერმან ბროხის (1886-1951), პირველი ფილოსოფიური რომანი-ტრილოგიაა. მწერალმა, XIX საუკუნის ბოლოსა და XX საუკუნის დასაწყისის გერმანიის მაგალითზე, მოახერხა არამხოლოდ აღეწერა და გაეანალიზებინა ეპოქათა ცვლის მტკივნეული პროცესი, არამედ წინასწარ განეჭვრიტა ის ახალი რეალობა, რომელიც ევროპულ ფასეულობათა შეუქცევადი ცვლის შედეგად დადგებოდა. ამან, უდავო ლიტერატურულ ღირსებებთან ერთად, რომანი საეტაპო მნიშვნელობის ნაწარმოებად აქცია.
წიგნი გამომცემლობა „დიოგენემ“ გამოსცა.
დრო: 3 ნოემბერი, 19:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. #32), ილიას სახელმწიფო უნივერსიტეტი
დასწრება თავისუფალია.

საჯარო ლექცია: „MACROECONOMIC AND MICROECONOMIC IMPLICATIONS OF THE DISTRIBUTED PROFIT TAXATION SYSTEM, THE ESTONIAN EXPERIENCE“
2016-11-04 14:00
4 ნოემბერს, 14:00 საათზე, ილიას სახელმწიფო უნივერსიტეტის G 106 აუდიტორიაში გაიმართება ტარტუს უნივერსიტეტის ლექტორის, მარკ კანცუკოვის საჯარო ლექცია: „Macroeconomic and Microeconomic Implications of the Distributed Proft Taxation System, the Estonian Experience“. ლექცია ჩატარდება ღონისძიების – „ესტონეთის დღეები საქართველოში“ – ფარგლებში.
2016 წლის შუა ხანებში, საქართველოს პარლამენტმა შეიტანა ცვლილებები ქვეყნის საგადასახადო კანონში, რათა შემოეღო კორპორატიული შემოსავლის დაბეგვრის ახალი სისტემა, რომლის მიხედვითაც, საწარმოებს მოუხდებათ საშემოსავლო გადასახადის გადახდა მხოლოდ აქციონერებზე გაცემულ შემოსავლებზე. ესტონეთმა მსგავსი მოდელი შემოიღო 2000 წელს და ის დღემდე ერთადერთი ქვეყანაა მსოფლიოში კორპორატიული დაბეგვრის ამგვარი სისტემით. საქართველო, რომელმაც საცდელად გამოიყენა ესტონეთის მოდელი, მსოფლიოში მეორე ქვეყანა იქნება დაბეგვრის ასეთივე მოდელით.
ლექციაზე განხილული იქნება მიკროეკონომიკური და მიკროეკონომიკური მნიშვნელობა, ესტონეთის აქციონერებზე დარიგებული შემოსავლის დაბეგვრის სისტემის როგორც თეორიული, ისე პრაქტიკული ასპექტები. პრეზენტაციისას აქცენტი გაკეთდება წინამეცნიერული და გამოყენებითი დარგების შედეგებზე.
ლექციის ენა: ინგლისური
დრო: 4 ნოემბერი, 14:00 საათი
ადგილმდებარეობა: G106 აუდიტორია (გ. წერეთლის ქ. #1), ილიას სახელმწიფო უნივერსიტეტი
დასწრება თავისუფალია.

ვორკშოპი: „ვაფასებთ დემოკრატიას: რატომ და როგორ? “
2016-11-04 14:00
4 ნოემბერს, 14:00 საათზე, ილიას სახელმწიფო უნივერსიტეტის E 207 აუდიტორიაში გაიმართება ვორკშოპი თემაზე: „ვაფასებთ დემოკრატიას: რატომ და როგორ?“ (Measuring Democracy: Why and How?), რომელსაც გაუძღვება ტარტუს უნივერსიტეტის მკვლევარი, მაილი ვილსონი. ვორკშოპი ჩატარდება ღონისძიების – „ესტონეთის დღეები საქართველოში“ – ფარგლებში.
ჩვენ მოგვწონს ყველაფრის და ყველას კლასიფიკაცია თუ კლასებად დაყოფა. მაგალითად, ვამბობთ: 5 საუკუთესო ქვეყანა მსოფლიოში, 10 საუკეთესო წიგნი, რომელიც უნდა წაიკითხო ამ ზაფხულს.
აღსანიშნავია, რომ ბევრი ასეთი კლასიფიკაცია გასართობია; ბევრზე პოლიტიკური გავლენა შეინიშნება; ბევრშიც წმინდა თეორიულ ასპექტებსაც უჭირავს თავისი წილი. მაგალითად შეგვიძლია მოვიყვანოთ თავსუფლების სახლის თავისუფლება მსოფლიოში ან საერთაშორისო გამჭვირვალობის კორუფციის აღქმის ინდექსი.
სემინარზე განხილულ იქნება აკადემიური თუ პოლიტიკური ინტერესი, რომელიც დგას იმ კლასიფიკაციის პრაქტიკის მიღმა, რომელსაც იყენებენ მსოფლიოს დემოკრატიული სახელმწიფოები; წარმოდგენილი იქნება მსოფლიოში ცნობილი დემოკრატიული ინდექსები და მონაწილეებს საშუალება მიეცემათ, წარმოადგინონ დემოკრატიის საკუთარი ინდექსი.
მომხსენებლის შესახებ
მაილი ვილსონი გახლავთ დოქტორანტი მეცნიერ-მკვლევარი ტარტუს უნივერსიტეტის იაჰან სკიტის პოლიტიკური მეცნიერებების ინსტიტუტში და ამავე უნივერსიტეტის ევროკავშირსა და რუსეთს შორის არსებული ურთიერთობების შემსწავლელ ცენტრში (CEURUS). მისი მთავარი საკვლევი სფეროებია ევროპული სამეზობლო პოლიტიკა, საგარეო პოლიტიკის ევროპეიზაცია და დემოკრატიზაცია.
სამუშაო ენა: ინგლისური
დრო: 4 ნოემბერი, 14:00 საათი
ადგილმდებარეობა: E 207 აუდიტორია (ჩოლოყაშვილის გამზ. #3/5), ილიას სახელმწიფო უნივერსიტეტი
გთხოვთ, გაიაროთ წინასწარი რეგისტრაცია ბმულზე: https://goo.gl/forms/NQOBlfrptACvc2l83

პროფესორ გიორგი მაისურაძის საჯარო ლექცია: სოციალური პროტესტი და მისი ენა
2016-11-04 19:00
4 ნოემბერს, პარასკევს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“, ლიბერალიზმის სასწავლო ცენტრის ორგანიზებით, ილიაუნის პროფესორი, გიორგი მაისურაძე, წაიკითხავს საჯარო ლექციას: სოციალური პროტესტი და მისი ენა.
სოციალური პროტესტი ადამიანთა საწუხარის უძველესი გამოხატულებაა, თუმცა მისი არტიკულაციის ფორმები სხვადასხვა ისტორიულ ეპოქაში სხვადასხვაგვარი იყო: ადრეულ ქრისტიანობაში ის შერწყმულია ქრისტიანულ ესქატოლოგიასთან, რომელსაც დაუბრუნდა რეფორმაციის რადიკალური ნაწილი (თომას მიუნცერი). სოციალური პროტესტის ელემენტებს შეიცავდა გვიანი შუა საუკუნეების კარნავალური კულტურა. XIX საუკუნეში, სოციალურ მოძრაობებთან ერთად, ჩნდება სოციალური პროტესტის საკუთრივი ენა მემარცხენე პოლიტიკური დისკურსის სახით. საბჭოთა კავშირისა და სოციალისტური ბანაკის პირობებში, სოციალური პროტესტის ენას არსებობა არ შეუწყვეტია, არამედ მასში კვლავ გაცოცხლდა კარნავალური და სხვა სიმბოლური პრაქტიკები. სოციალისტური სისტემის მოშლისა და ნეოლიბერალური გლობალური კაპიტალიზმის პირობებში, სოციალური პროტესტი ითარგმნა რელიგიური ფუნდამენტალიზმების ენაზე. ამის ერთ-ერთი მაგალითია თანამედროვე საქართველო, სადაც ჭარბი რელიგიურობა სოციალურ დარვინიზმზე რეაქციაცაა.
დრო: 04 ნოემბერი, 19:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. #32), ილიას სახელმწიფო უნივერსიტეტი
დასწრება თავისუფალია.

ილიაუნის პროფესორის, რობერტ ვან ვორენის, საჯარო ლექცია: ზეპირი ისტორია, როგორც კვლევის ინსტრუმენტი და მუზეოლოგია
2016-11-08 19:00
8 ნოემბერს, 19:00 საათზე, საქართველოს ეროვნული მუზეუმის აუდიტორიაში, ილიას სახელმწიფო უნივერსიტეტთან, სოციალურ მეცნიერებათა ცენტრთან და სამხრეთ კავკასიის კვლევის ამერიკულ ინსტიტუტთან (არისკი) თანამშრომლობით, ილიას სახელმწიფო უნივერსიტეტის პროფესორი, რობერტ ვან ვორენი წაიკითხავს საჯარო ლექციას: „ზეპირი ისტორია, როგორც კვლევის ინსტრუმენტი და მუზეოლოგია“.
ლექციის შესახებ
ლექციის ძირითადი თემაა ზეპირი ისტორია, როგორც ისტორიოგრაფიის ხარვეზების გამოსწორებისა და წარსულის აღდგენის საუკეთესო ხერხი. რობერტ ვან ვორენი საკუთარი გამოცდილების მაგალითზე განიხილავს ზეპირი ისტორიის მნიშვნელობას და ისაუბრებს პროგრამის – “მეიდანის ზეპირი ისტორია” – შესახებ. ლექციაზე, ასევე, განხილული იქნება მუზეოლოგიის მნიშვნელობა და ხერხები, თუ როგორ შეიძლება მუზეოლოგია იქცეს დემოკრატიაზე დაფუძნებული სამოქალაქო საზოგადოების ჩამოყალიბების მთავარ ინსტრუმენტად.
მომხსენებლის შესახებ
რობერტ ვან ვორენი (1959) ფსიქიკური ჯანმრთელობისა და ადამიანის უფლებათა ფედერაციის (FGIP) აღმასრულებელი დირექტორია. იგი სწავლობდა საბჭოთა კავშირის ისტორიას და 1977 წლიდან აქტიურად მონაწილეობს საბჭოთა ადამიანის უფლებათა დაცვის მოძრაობებში. წლების განმავლობაში საბჭოთა კავშირში მოგზაურობდა, როგორც კურიერი, და ჰუმანიტარულ დახმარებას აწოდებდა ბანაკებში, ციხეებსა და ფსიქიატრიულ საავადმყოფოებში.
ვან ვორენი სწავლობს საბჭოთა კავშირში ადამიანის მენტალურ ჯანმრთელობასა და უფლებებს; გამოქვეყნებული აქვს ათეულობით წიგნი, რომელთაგან ყველაზე ცნობილია: „დისიდენტებსა და სიგიჟეზე“ (2009), „ცივი ომი ფსიქიატრიაში“ (2010) და „ვერდავიწყებული წარსული – ჰოლოკოსტი ლიტვაში“ (2011).
რობერტ ვან ვორენი ილიას სახელმწიფო უნივერსიტეტისა (თბილისი, საქართველო) და ვიტაუტას მაგნუს უნივერსიტეტის (კაუნასი, ლიტვა) პროფესორი და გრინჩენკოს უნივერსიტეტის (კიევი, უკრაინა) მოწვეული პროფესორია.
ლექციის ენა: ინგლისური
დრო: 8 ნოემბერი, 19:00 საათი
ადგილმდებარეობა: საქართველოს ეროვნულ მუზეუმის აუდიტორია (ფურცელაძის ქ. #3)
დასწრება თავისუფალია.

ფინანსური სერვისების კლასტერის იდენტიფიცირება და შეფასება საქართველოში - კვლევის შედეგების პრეზენტაცია
2016-11-09 18:30
9 ნოემბერს, 18:30 საათზე, ილიას სახელმწიფო უნივერსიტეტის E207 აუდიტორიაში, ილიაუნის ბიზნესის სკოლის ინიციატივით, შედგება ილიას სახელმწიფო უნივერსიტეტის ბიზნესის სკოლის კვლევით ცენტრში განხორციელებული კვლევის შედეგების პრეზენტაცია და საჯარო განხილვა.
2016 წელს, ილიაუნის ბიზნესის სკოლის მკვლევართა ჯგუფმა, ლარისა პატარაიას, რევაზ გერაძისა და თათული დუშუაშვილის შემადგენლობით, იმუშავა საქართველოში ფინანსური სერვისების კლასტერის იდენტიფიცირებისა და შეფასების კვლევაზე.
პროექტის ფარგლებში განხორციელდა:

საქართველოს ფინანსური სექტორის ანალიზი კლასტერული თეორიის ჭრილში;
შედარებითი ანალიზი რეგიონალური და მსგავსი ქვეყნების მაგალითზე;
ფინანსური სერვისების კლასტერის იდენტიფიცირება განვითარების ეტაპის მიხედვით;
რეკომენდაციების შემუშავება სახელმწიფოსთვის, რათა მან უზრუნველყოს ეფექტური პლატფორმის შექმნა კლასტერის სწრაფი განვითარების ხელშეწყობის მიზნით.

დრო: 9 ნოემბერი, 18:30 საათი
ადგილმდებარეობა: E207 აუდიტორია (ჩოლოყაშვილის გამზ. #3/5), ილიას სახელმწიფო უნივერსიტეტი
დასწრება თავისუფალია.

ამერიკა: 25 წელი დამოუკიდებლობის შემდეგ
2016-11-09 19:00
გარეშე ძალის აგრესიამ ამერიკა, როგორც ახალგაზრდა და გამოუცდელი დემოკრატია, აიძულა ერის და ხალხის გაერთიანებისკენ
9 ნოემბერს, 19:00 საათზე, ამერიკის საელჩოს ორგანიზებით, ილიას სახელმწიფო უნივერსიტეტში გაიმართება ამერიკელი ისტორიკოსის იან თოლი საჯარო ლექცია სახელწოდებით “ამერიკა: 25 წელი დამოუკიდებლობის შემდეგ”.
ლექციის დაწყებამდე დამსწრეებს მისასალმებელი სიტყვით მიმართავს ამერიკის შეერთებული შტატების ელჩი საქართველოში იან კელი.
ბატონი თოლის ლექციაზე აქცენტი გაკეთდება ამერიკელი ერის სახელმწიფოებრიობის ჩამოყალიბებაზე დამოუკიდებლობის მოპოვების შემდეგ; აგრეთვე, შიდა და გარე ზეწოლაზე, რამაც ამერიკის მეთაურები აიძულა, ებრძოლათ სუვერენიტეტის შესანარჩუნებლად. 1801 წელს ჩვენს თავისუფლებას გამოცდა მოუწყო ამერიკის ყოფილი მმართველის, ბრიტანეთის იმპერიის ძალაუფლებამ. ეკონომიკური გაურკვევლობა, პარტიათაშორისი შუღლი და დუელები ქვეყანას დანაწევრებით ემუქრებოდა, რომ არა ხალხის გაერთიანების შესაძლებლობა და საერთო მიზნის პოვნა, ამერიკულ დემოკრატიას მომავალი არ ექნებოდა.
იან თოლის შესახებ
იან თოლი გახლავთ ამერიკელი მწერალი და პოლიტიკური და სამხედრო ისტორიკოსი, რომელიც ცნობილია აშშ–ის ფედერალური სახელმწიფოს საერთაშორისო საზღვაო კონფლიქტებისა და გადაწყვეტილებების კვლევით. მან სახელი გაითქვა ამერიკასა და დიდ ბრიტანეთს შორის 1812 წლის ომის პერიოდში არსებული კონფლიქტის, აგრეთვე II მსოფლიო ომის დროს წყნარ ოკეანეში იაპონიის წინააღმდეგ განვითარებული მოვლენების კვლევით. იან თოლის წიგნებმა კრიტიკოსთა ფართო აღიარება მოიპოვა და მისი ნაშრომები წარდგენილი ქნა სემუელ ელიოტ მორისონის და უილიამ კოლბის პრემიებზე, აგრეთვე მოხვდა „ნიუ-იორკ თაიმსის“ რედაქტორის არჩევანის ნომინაციის სიაში.
იან თოლი იაპონიაში დაიბადა, როდესაც მამა ფულბრაიტის პროგრამით იმყოფებოდა საზღვარგარეთ. მან ბაკალავრის დიპლომი ამერიკის ისტორიაში ჯორჯთაუნის უნივერსიტეტში მიიღო, ხოლო მაგისტრის ხარისხი საჯარო პოლიტიკაში – ჰარვარდის უნივერსიტეტის კენედის სახელმწიფო სკოლაში. სანამ ისტორიულ–დოკუმენტურ ჟანრში წერას დაიწყებდა, იან თოლი უოლსტრიტისა და ფედერალური ხაზინის ანალიტიკოსი იყო; ასევე, მუშაობდა როგორც პოლიტიკური დამხმარე და მოხსენებების მწერალი.
დრო: 9 ნოემბერი, 19:00 საათი
ადგილმდებარეობა: ილიას სახელმწიფო უნივერსიტეტი, ი. ჭავჭავაძის გამზირი #32, B201 აუდიტორია
სამუშაო ენა: ინგლისური (უზრუნველყოფილი იქნება სინქრონული თარგმანი)
ლექციაზე დასწრება თავისუფალია (ადგილების რაოდენობა: 250)
ღონისძიების ბმული: facebook.com/events/683645825128738/

„Adjara Group Hospitality“-ს დასაქმების ფორუმი
2016-11-10 13:00
10 ნოემბერს, 13:00 საათზე, ილიას სახელმწიფო უნივერსიტეტის E207 აუდიტორიაში, ილიაუნის ბიზნესის სკოლის ინიციატივით, შედგება დასაქმების ფორუმი, რომელსაც გამართავს საქართველოს სასტუმრო ინდუსტრიის უმსხვილესი და უსწრაფესი ტემპით მზარდი კომპანია „Adjara Group Hospitality“.
კომპანიის შესახებ
„Adjara Group Hospitality“ საქართველოს სასტუმრო ინდუსტრიის უმსხვილესი და უსწრაფესი ტემპით მზარდი ჰოლდინგია, რომელსაც მოწინავე პოზიცია უჭირავს როგორც რაოდენობრივი, ისე ხარისხის მაჩვენებლების მიხედვით. ამჟამად „Adjara Group Hospitality“-ს მფლობელობაში და მართვაშია საქართველოს 3 სასტუმრო და 1 ჰოსტელი: „Holiday Inn Tbilisi, “Rooms Hotel Tbilisi“, „Rooms Hotel Kazbegi“ და ჰოსტელი “Fabrika”. ამ კომპანიაში 1000 ადამიანია დასაქმებული. ასევე, აღსანიშნავია კომპანიის მართვის პროგრესული და უაღრესად ეფექტიანი მეთოდები, რომლებსაც სასტუმროს ინდუსტრიის გამოცდილი და მაღალკვალიფიციური თანამშრომლები ატარებენ პრაქტიკაში. 2017 წლის ბოლოს კომპანია გეგმავს “Rooms Hotel Batumi”-ს (საკურორტო სასტუმრო 170 ნომრით) გახსნას.
დრო: 10 ნოემბერი, 13:00 საათი
ადგილმდებარეობა: E207 აუდიტორია (ჩოლოყაშვილის გამზ. #3/5), ილიას სახელმწიფო უნივერსიტეტი
დასწრება თავისუფალია.

კავკასიური საღამო ილიაუნიში
2016-11-10 15:00
10 ნოემბერს, ხუთშაბათს, 15:00 საათზე, ილიას სახელმწიფო უნივერსიტეტის B201 აუდიტორიაში გაიმართება „კავკასიური საღამო“, რომელშიც მონაწილეობას მიიღებენ ილიაუნის მოსამზადებელი საფეხურის ეთნიკური უმცირესობების წარმომადგენელი სტუდენტები. ღონისძიებაზე წარმოდგინილი იქნება საქართველოს სხვადასხვა კუთხის სამზარეულო, ფოლკლორი, ნახატები.
გამორჩეული „კუთხეები“ დაჯილდოვდება სხვადასხვა სახალისო ნომინაციაში. ღონისძიების ფარგლებში მოეწყობა სახალისო ვიდეოჩანაწერებისა („გაიხსენე მოსამზადებელი კურსი’’/„საუკეთესო მომენტები, რომლებიც მოსამზადებელი კურსიდან მახსოვს“) და ფოტოკოლაჟების ჩვენება.
დრო: 10 ნოემბერი, 15:00 საათი
ადგილმდებარეობა: B201 აუდიტორია (ჭავჭავაძის გამზ. #32), ილიას სახელმწიფო უნივერსიტეტი

წიგნის საათი ლელი ბლაგონრავოვასთან ერთად: ურსულა ლე გუინი - მომავლის ლაბორატორია
2016-11-10 19:00
10 ნოემბერს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“, ილიაუნის ლიტერატურული კლუბი და გამომცემლობა „წიგნები ბათუმში“, პროექტის – „წიგნის საათი“ – ფარგლებში, გიწვევთ მორიგ შეხვედრაზე. ფოტოგრაფი ლელი ბლაგონრავოვა ურსულა კრებერ ლე გუინის შესახებ ისაუბრებს
ურსულა კრებერ ლე გუინი სამეცნიერო ფანტასტიკისა და ფენტეზის ჟანრის ერთ-ერთი ყველაზე ცნობილი და გავლენიანი ავტორია. მისი წიგნების წარმატება მრავალჯერ აღნიშნულა ჟანრის ყველაზე პრესტიჟული ჯილდოებით: „ჰუგო“, „ნებულა“ და „ლოკუსი“. ლე გუინის წერის სტილი გამოირჩევა არა ფანტასტიკურ ელემენტებზე დაყრდნობით, არამედ სოციალური, პოლიტიკური და კულტურული თემების კვლევით. მისივე თქმით, სამეცნიერო ფანტასტიკა სტერილური ლაბორატორიაა, სადაც ახალი იდეები გამოიცდება.
დრო: 10 ნოემბერი, 19:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. #32), ილიას სახელმწიფო უნივერსიტეტი
დასწრება თავისუფალია.

ზვიად ქორიძის საჯარო ლექცია: ილიას ლიბერალიზმი
2016-11-11 19:00
11 ნოემბერს, პარასკევს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“, ლიბერალიზმის სასწავლო ცენტრის ორგანიზებით, ჟურნალისტი ზვიად ქორიძე წაიკითხავს საჯარო ლექციას: ილიას ლიბერალიზმი.
ილია ჭავჭავაძე იყო პირველი ქართველი მოაზროვნე, რომელმაც ჩამოაყალიბა თანამედროვე ქართველი ერის კონტურები. ის არ იყო პირველი, ვინც ამაზე ფიქრი დაიწყო. მან თავი მოუყარა აქამდე არსებულ ხედვებს და ლიბერალურ ღირებულებათა ბაზისზე ააშენა ახალი ერის კონცეფცია. „ილიას ლიბერალიზმი“ – ერთად ვისაუბროთ ერის განვითარების გამოწვევებზე თანამედროვე ეპოქაში.
დრო: 11 ნოემბერი, 19:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. #32), ილიას სახელმწიფო უნივერსიტეტი
დასწრება თავისუფალია.

გლობალური მეწარმეობის კვირეული ილიას სახელმწიფო უნივერსიტეტში
2016-11-14 10:00
ილიას სახელმწიფო უნივერსიტეტი წელს პირველად შეუერთდება გლობალური მეწარმეობის ქსელის (GEN) ინიციატივას და მონაწილეობას მიიღებს გლობალური მეწარმეობის კვირეულში, რომელიც მთელი მსოფლიოს მასშტაბით აღინიშნება.
კვირეული 160-ზე მეტ ქვეყანაში იმართება. მისი პარტნიორია 20000-ზე მეტი ორგანიზაცია. კვირეულის ფარგლებში, მთელი მსოფლიოს მასშტაბით 35 000-ზე მეტი ღონისძიება იგეგმება, რომელშიც მილიონობით ადამიანი მონაწილეობს.
ილიას სახელმწიფო უნივერსიტეტი გლობალური მეწარმეობის კვირეულის პარტნიორია http://gew.co/georgia/global-entrepreneurship-week-georgia-2016 .
კვირეულის ფარგლებში, 14-20 ნოემბერს, ილიას სახელმწიფო უნივერსიტეტი ორგანიზებას გაუწევს აქტივობებს, სემინარებს, საჯარო ლექციებსა და კონკურსებს. დაგეგმილ აქტივობებში მონაწილეობას მიიღებენ როგორც ადგილობრივი, ისე უცხოელი ექსპერტები.
ილიას სახელმწიფო უნივერსიტეტის მიერ კვირეულის ფარგლებში დაგეგმილი ღონისძიებები ფოკუსირებული იქნება ქალებისა და ახალგაზრდების სამეწარმეო შესაძლებლობების გაძლიერებაზე.
http://gew.iliauni.edu.ge/
კვირეულის განრიგი:
➤ 14 – 20 ნოემბერი, მეიქათონი „შენი სტარტაპიდეა რეალობაში“
➤ 14 – 20 ნოემბერი, კრეათონი „სამაგიდო თამაშიდან ბიზნესამდე“
➤ 14 ნოემბერი, 15:00 საათი, G106 აუდიტორია, „კრეატიული აზროვნება“ – თემო ბარათაშვილის ტრენინგი გლობალური მეწარმეობის კვირეულის ფარგლებში
➤ 14 ნოემბერი, 17:00 საათი, E 405 აუდიტორია, ილიას სახელმწიფო უნივერსიტეტსა და FORBES-ს შორის ურთიერთთანამშრომლობის მემორანდუმი გაფორმდება
➤ 14 ნოემბერი, 17:00 საათი, E 405 აუდიტორია, ილიაუნის „ფორბსის“ კლუბის შეხვედრების სერია: ADJARA GROUP HOSPITALITY-ს გენერალური დირექტორის, ვალერი ჩეხერიას, საჯარო ლექცია
➤ 15 ნოემბერი, 16:00 საათი, G 106 აუდიტორია, ქალ მეწარმეთა პროფესიული განვითარების პროგრამები დანიის სკოლებში – ანეტ ვალგრან იფსენის საჯარო ლექცია გლობალური მეწარმეობის კვირეულის ფარგლებში
➤ 15 ნოემბერი, 19:00 საათი, G 106 აუდიტორია, იდეიდან ბაზრამდე – დაივა პაკალნეს ვორკშოპი გლობალური მეწარმეობის კვირეულის ფარგლებში
➤ 16 ნოემბერი, 12:00 – 18:00 საათი, E 207 აუდიტორია, სოციალური საწარმოების პროდუქციის გამოფენა-გაყიდვა და საჯარო ლექციები გლობალური მეწარმეობის კვირეულის ფარგლებში
➤ 16 ნოემბერი, 16:00 საათი, G 106 აუდიტორია, STARTUP-მარკეტინგი – ირაკლი ბესელიძის საჯარო ლექცია გლობალური მეწარმეობის კვირეულის ფარგლებში
➤ 16 ნოემბერი, 18:30 საათი, G 106 აუდიტორია, „ქალი მეწარმეები: როგორ გავხდეთ ლიდერი?“- დაივა პაკალნეს საჯარო ლექცია გლობალური მეწარმეობის კვირეულის ფარგლებში
➤ 16 ნოემბერი, 18:00 საათი, E 405 აუდიტორია, ილიაუნის „ფორბსის“ კლუბში: ფერმერთა ასოციაციის თავმჯდომარის, ნინო ზამბახიძის, საჯარო ლექცია
➤ 17 ნოემბერი, 18:00 საათი, G 106 აუდიტორია, THE LESSONS FROM SILICON VALLEY – დავით ჩეჩელაშვილის ტრენინგი გლობალური მეწარმეობის კვირეულის ფარგლებში
➤ 18 ნოემბერი, 17:00 საათი, G 106 აუდიტორია, „როგორ ააწყო გლობალური ბიზნესი დისნეის ლიცენზირებული სათამაშოებით?“ – ანოესკა ტიმერმენსის საჯარო ლექცია გლობალური მეწარმეობის კვირეულის ფარგლებში
➤ 20 ნოემბერი, 16:00 საათი, G 106 აუდიტორია, საჯარო ლექცია: მეწარმეობა როგორც შემოქმედებითობა, რწმენა და მიზანსწრაფულობა
2016 წელი

კრეათონი „სამაგიდო თამაშიდან ბიზნესამდე“
2016-11-14 12:00
ილიას სახელმწიფო უნივერსიტეტი და ილიაუნის ინოვაციების, მობილური და კომპიუტერული თამაშების ლაბორატორია (GameLab Iliauni), გლობალური მეწარმეობის კვირეულის ფარგლებში, 14-20 ნოემბერს ჩაატარებენ კრეათონს – „სამაგიდო თამაშიდან ბიზნესამდე“.
კრეათონი ილიაუნის ახალგაზრდა მკვლევართა კლუბების ქსელის, GameLab Iliauni-სა და Tsibakha Game Club-ის ერთობლივი პროექტია, რომელიც ტექნოლოგიების და ინოვაციების სააგენტოს (GITA) დაფინანსებით ტარდება.
პროექტის ფარგლებში, სკოლის მოსწავლეებისგან დაკომპლექტებული გუნდები ერთმანეთს შეზღუდულ დროში ინოვაციური და უნიკალური სამაგიდო თამაშების შექმნაში შეეჯიბრებიან. ღონისძიება მოიცავს მონაწილეების უნარ-ჩვევების ასამაღლებელ ტრენინგს და კონკურსის ფარგლებში წარმატებული პროექტების პროტოტიპის შექმნას. სამაგიდო თამაშები კომპიუტერულ თამაშებს უდევს საფუძვლად და ლოგიკური აზროვნების განვითარებისა და შემეცნების კარგი სინთეზია. სხვადასხვა ტიპის თამაშებით შესაძლებელია ლოგიკის, სტრატეგიული დაგეგმვის, მათემატიკური უნარ-ჩვევების, ფანტაზიისა და სხვა უნარების განვითარება.
კრეათონში მონაწილეობას მიიღებენ იმ სკოლების მოსწავლეები, რომლებიც გაწევრიანებული არიან ილიაუნის ახალგაზრდა მკვლევართა კლუბების ქსელში.
კრეათონი „სამაგიდო თამაშიდან ბიზნესამდე“ რამდენიმე ეტაპს მოიცავს.
პირველი ეტაპია ტრენინგი სამაგიდო თამაშების იდეის ჩამოყალიბების, დაგეგმვის, დოკუმენტირების და პროტოტიპირების შესახებ. ამ დღესვე მონაწილეებს მიეცემათ დავალება, დაჯგუფდებიან გუნდებად და, ტრენინგზე მიღებული ინფორმაციის გამოყენებით, შეეცდებიან თამაშის კონცეპტუალური მოდელის, მოკლე პრეზენტაციის და მუშაობის გეგმის შექმნას.
პროექტის ბოლო ეტაპზე ილიას სახელმწიფო უნივერსიტეტში გამოვლინდება საუკეთესო თამაშის ავტორი გუნდები, რომლებსაც მიეცემათ შესაძლებლობა, ილიაუნის გეიმლაბის სპეციალისტების დახმარებით, დახვეწონ პირველადი პროტოტიპი, განსაზღვრონ ბიზნესგეგმა და ილიაუნის ფაბლაბში გააუმჯობესონ პროდუქტის დიზაინი.
საკონტაქტო ინფორმაცია:
ელფოსტა: yexclub@iliauni.edu.ge
სწრაფი ბმულები

კრეათონის – „სამაგიდო თამაშიდან ბიზნესამდე” – პროგრამა
გლობალური მეწარმეობის კვირეული
მეიქათონი „შენი სტარტაპ იდეა რეალობაში“

საქართველოს სტუდენტური ჩემპიონატი კალათბურთში: ილიაუნი vs საქართველოს უნივერსიტეტი
2016-11-14 12:00
14 ნოემბერს იწყება საქართველოს სტუდენტური ჩემპიონატი 2016-2017, რომელსაც საქართველოს სპორტისა და ახალგაზრდობის სამინისტროსა და საქართველოს კალათბურთის ეროვნული ფედერაციის მხარდაჭერით ატარებს საქართველოს საუნივერსიტეტო სპორტის ფედერაცია. აღნიშნულ ტურნირში მონაწილეობს 20 უმაღლესი სასწავლებლის საკალათბურთო ნაკრები, მათ შორის – ილიას სახელმწიფო უნივერსიტეტიც, რომელმაც გასულ წელს მე-3 ადგილი დაიკავა.
ილიაუნის საკალათბურთო გუნდი პირველ შეხვედრას საქართველოს უნივერსიტეტის გუნდის წინააღმდეგ გამართავს.
დრო: 14 ნოემბერი, 12:00 საათი
ადგილმდებარეობა: ვერის ბაღში არსებული საკალათბურთო კომპლექსი

„კრეატიული აზროვნება“ - ტრენინგი გლობალური მეწარმეობის კვირეულის ფარგლებში
2016-11-14 15:00
14 ნოემბერს 15:00 საათზე, ილიას სახელმწიფო უნივერსიტეტის G106 აუდიტორიაში, გლობალური მეწარმეობის კვირეულის ფარგლებში, ჩატარდება ტრეინინგი თემაზე: „კრეატიული აზროვნება“.
ტრენინგს გაუძღვება მეწარმე, UX და პროდუქტის დიზაინერი, თემო ბარათაშვილი, რომელიც, ამავე დროს, მუსიკოსიცაა. ის ხშირად ატარებს ტრენინგებს კრეატივის განვითარებაზე, ინოვაციებზე და დიზაინზე. ამჟამად ინტერნეტმაღაზია HOOD.GE-ს დირექტორია და მუშაობს რამდენიმე სტარტაპის განვითარებაზე.
დრო: 14 ნოემბერი, 15:00 საათი
ადგილმდებარეობა: G 106 აუდიტორია (გ. წერეთლის ქ. #1), ილიას სახელმწიფო უნივერსიტეტი
დასწრება თავისუფალია.
სწრაფი ბმულები

გლობალური მეწარმეობის კვირეული
კრეათონი „სამაგიდო თამაშიდან ბიზნესამდე”
მეიქათონი „შენი სტარტაპ იდეა რეალობაში“

ილიას სახელმწიფო უნივერსიტეტსა და Forbes-ს შორის ურთიერთთანამშრომლობის მემორანდუმი გაფორმდება
2016-11-14 17:00
14 ნოემბერს, 17:00 საათზე, გლობალური მეწარმეობის კვირეულის ფარგლებში, ილიას სახელმწიფო უნივერსიტეტსა და კომპანია Forbes Media Partners-ს შორის ურთიერთთანამშრომლობის მემორანდუმი გაფორმდება.
მემორანდუმი ითვალისწინებს:

ილიას სახელმწიფო უნივერსიტეტში „ფორბსის“ სტუდენტური კლუბის ჩამოყალიბებას;
ერთობლივი საჯარო ლექციების, ტრენინგებისა და კონფერენციების ჩატარებას; აღნიშნული აქტივობების გაშუქებას ორგანიზაციის ხელთ არსებული ან/და მასთან დაკავშირებული ყველა მედიასაშუალებით;
უნივერსიტეტის სტუდენტებისთვის სტაჟირებისა და დასაქმების შესაძლებლობას;
ილიას სახელმწიფო უნივერსიტეტის მკვლევრებისა და პროფესორების ინტენსიურ თანამშრომლობას (ბლოგების მომზადება ეკონომიკურ და ბიზნესსიახლეებზე; ექსპერტების მონაწილეობა გადაცემებში „საქმიანი დილა“ და „ბიზნესკონტრაქტი“).

დრო: 14 ნოემბერი, 17:00 საათი
ადგილმდებარეობა: E 405 აუდიტორია (ფორბსის აუდიტორია), ქაქუცა ჩოლოყაშვილის 3/5; ილიას სახელმწიფო უნივერსიტეტი
დასწრება თავისუფალია.
სწრაფი ბმულები

მეიქათონი „შენი სტარტაპიდეა რეალობაში“
კრეათონი „სამაგიდო თამაშიდან ბიზნესამდე“
„კრეატიული აზროვნება“ – თემო ბარათაშვილის ტრენინგი გლობალური მეწარმეობის კვირეულის ფარგლებში
ილიას სახელმწიფო უნივერსიტეტსა და FORBES-ს შორის ურთიერთთანამშრომლობის მემორანდუმი გაფორმდება
იდეიდან ბაზრამდე – დაივა პაკალნეს ვორკშოპი გლობალური მეწარმეობის კვირეულის ფარგლებში
„ქალი მეწარმეები: როგორ გავხდეთ ლიდერი?“- დაივა პაკალნეს საჯარო ლექცია გლობალური მეწარმეობის კვირეულის ფარგლებში
THE LESSONS FROM SILICON VALLEY – დავით ჩეჩელაშვილის ტრენინგი გლობალური მეწარმეობის კვირეულის ფარგლებში
„როგორ ააწყო გლობალური ბიზნესი დისნეის ლიცენზირებული სათამაშოებით?“ – ანოესკა ტიმერმენსის საჯარო ლექცია გლობალური მეწარმეობის კვირეულის ფარგლებში

http://gew.iliauni.edu.ge/

ილიაუნის „ფორბსის“ კლუბის შეხვედრების სერია: Adjara Group Hospitality-ს გენერალური დირექტორის, ვალერი ჩეხერიას, საჯარო ლექცია
2016-11-14 17:00
14 ნოემბერს, 17:00 საათზე, ილიას სახელმწიფო უნივერსიტეტის E405 აუდიტორიაში, გლობალური მეწარმეობის კვირეულის ფარგლებში, ილიას სახელმწიფო უნივერსიტეტისა და ForbesGeorgia-ს ურთიერთთანამშრომლობით, ჩატარდება Adjara Group Hospitality-ს გენერალური დირექტორის, ვალერი ჩეხერიას, საჯარო ლექცია.
ლექციის თემაა: ბიზნესიდეიდან რეალურ ბიზნესამდე.
მომხსენებლის შესახებ
Adjara Group Hospitality-ს გენერალური დირექტორი, ვალერი ჩეხერია, უკვე ხუთი წელია, კომპანიას მართავს, თუმცა პროფესიით იურისტი სხვადასხვა დროს მუშაობდა როგორც არასამთავრობო, ისე სამთავრობოს (ფინანსთა და ეკონომიკის სამინისტროები) სტრუქტურებში. შემდეგ სასწავლებლად აშშ-ში გაემგზავრა და, ამერიკულ უნივერსიტეტში მიღებული განათლებით დაბრუნებულმა, პირველი შეთავაზება სწორედ იმ ბიზნესმენისგან მიიღო, ვის ბიზნესსაც დღეს მართავს. თემურ უგულავასა და ვალერი ჩეხერიას პირველი თანამშრომლობა Holiday Inn-ის პროექტზე მუშაობისას შედგა. მის შესახებ ვრცლად იხილეთ ბმულზე.
დრო: 14 ნოემბერი, 17:00 საათი
ადგილმდებარეობა: E 405 („ფორბსის“) აუდიტორია (ქაქუცა ჩოლოყაშვილის გამზ. #3/5), ილიას სახელმწიფო უნივერსიტეტი
დასწრება თავისუფალია.
სწრაფი ბმულები

მეიქათონი „შენი სტარტაპიდეა რეალობაში“
კრეათონი „სამაგიდო თამაშიდან ბიზნესამდე“
„კრეატიული აზროვნება“ – თემო ბარათაშვილის ტრენინგი გლობალური მეწარმეობის კვირეულის ფარგლებში
ილიას სახელმწიფო უნივერსიტეტსა და FORBES-ს შორის ურთიერთთანამშრომლობის მემორანდუმი გაფორმდება
იდეიდან ბაზრამდე – დაივა პაკალნეს ვორკშოპი გლობალური მეწარმეობის კვირეულის ფარგლებში
„ქალი მეწარმეები: როგორ გავხდეთ ლიდერი?“- დაივა პაკალნეს საჯარო ლექცია გლობალური მეწარმეობის კვირეულის ფარგლებში
THE LESSONS FROM SILICON VALLEY – დავით ჩეჩელაშვილის ტრენინგი გლობალური მეწარმეობის კვირეულის ფარგლებში
„როგორ ააწყო გლობალური ბიზნესი დისნეის ლიცენზირებული სათამაშოებით?“ – ანოესკა ტიმერმენსის საჯარო ლექცია გლობალური მეწარმეობის კვირეულის ფარგლებში

http://gew.iliauni.edu.ge/

2016 წელი

ქალ მეწარმეთა პროფესიული განვითარების პროგრამები დანიის სკოლებში - ანეტ ვალგრან იფსენის საჯარო ლექცია გლობალური მეწარმეობის კვირეულის ფარგლებში
2016-11-15 16:00
15 ნოემბერს, 16:00 საათზე, ილიას სახელმწიფო უნივერსიტეტის G106 აუდიტორიაში, გლობალური მეწარმეობის კვირეულის ფარგლებში, პედაგოგიკის დანიელი ლექტორი, ანეტ ვალგრან იფსენი წაიკითხავს საჯარო ლექციას: ქალ მეწარმეთა პროფესიული განვითარების პროგრამები დანიის სკოლებში.
ლექციაზე განხილული იქნება მეწარმეობის და ინოვაციების ფასილიტაცია და მეწარმეობის სწავლება მდედრობითი სქესის მოსწავლეებისთვის საჯარო სკოლებში.
გლობალური განვითარება ცვალებად საზოგადოებებში და ამ საზოგადოებებს შორის თანამშრომლობა მოითხოვს ახალ კომპეტენციებს. მომავალ თაობებს უნდა შეეძლოს ახალი კავშირების დამყარება ბიზნესს, ყოველდღიურ ცხოვრებასა და კულტურებს შორის. ამაში მთავარ როლს სკოლა თამაშობს. დღევანდელი მოსწავლეები სწორედ ის ძალაა, რომელმაც უნდა შექმნან ახალი საზოგადოებები, შესაბამისად, ისინი უნდა იყვნენ განათლებულები და ჰქონდეთ საჭირო კვალიფიკაცია.
მომხსენებელი ყურადღებას შეაჩერებს შემდეგ საკითხებზე: როგორ დავსვათ საჭირო კითხვები? რა ნიშნები ახასიათებს კარგ დიალოგსა და თანამშრომლობას? რა ზომებს უნდა მივმართოთ ჩვენს იდეათა განსახორციელებლად.
მომხსენებლის შესახებ
ანეტ ვალგრან იფსენი ფლობს კოპენჰაგენის (დანია) უნივერსიტეტის უფროსი ლექტორის სტატუსს ხარისხებით პედაგოგიკასა და ზოგად დიდაქტიკაში; ამასთან, არის პიროვნული განვითარების სერტიფიცირებული ტრენერი და განათლების ფილოსოფიის ლექტორი; ატარებს ლექციებს „ერასმუსის“ სკანდინავიური ენების მოდულის სტუდენტებისთვის; ასწავლის ლტოლვილებსა და იმიგრანტებს პედაგოგიკას და აცნობს მათ დანიის საგანმანათლებლო სისტემას.
დრო: 15 ნოემბერი, 16:00 საათი
ადგილმდებარეობა: G106 აუდიტორია (გ. წერეთლის ქ. #1), ილიას სახელმწიფო უნივერსიტეტი
დასწრება თავისუფალია.
სწრაფი ბმულები

მეიქათონი „შენი სტარტაპიდეა რეალობაში“
კრეათონი „სამაგიდო თამაშიდან ბიზნესამდე“
„კრეატიული აზროვნება“ – თემო ბარათაშვილის ტრენინგი გლობალური მეწარმეობის კვირეულის ფარგლებში
ილიას სახელმწიფო უნივერსიტეტსა და FORBES-ს შორის ურთიერთთანამშრომლობის მემორანდუმი გაფორმდება
იდეიდან ბაზრამდე – დაივა პაკალნეს ვორკშოპი გლობალური მეწარმეობის კვირეულის ფარგლებში
„ქალი მეწარმეები: როგორ გავხდეთ ლიდერი?“- დაივა პაკალნეს საჯარო ლექცია გლობალური მეწარმეობის კვირეულის ფარგლებში
THE LESSONS FROM SILICON VALLEY – დავით ჩეჩელაშვილის ტრენინგი გლობალური მეწარმეობის კვირეულის ფარგლებში
„როგორ ააწყო გლობალური ბიზნესი დისნეის ლიცენზირებული სათამაშოებით?“ – ანოესკა ტიმერმენსის საჯარო ლექცია გლობალური მეწარმეობის კვირეულის ფარგლებში

http://gew.iliauni.edu.ge/

იდეიდან ბაზრამდე - დაივა პაკალნეს ვორკშოპი გლობალური მეწარმეობის კვირეულის ფარგლებში
2016-11-15 19:00
15 ნოემბერს, 19:00 საათზე, ილიას სახელმწიფო უნივერსიტეტის G 106 აუდიტორიაში, გლობალური მეწარმეობის კვირეულის ფარგლებში, ვორკშოპს ჩაატარებს ვილნიუსის გამოყენებითი მეცნიერებების უნივერსიტეტის ლექტორი, დაივა პაკალნე.
ვორკშოპის თემა: იდეიდან ბაზრამდე – იდეის გენერირება, მისი სკრინინგის მეთოდები და ხერხები
ვორკშოპზე განხილული იქნება იდეის გენერირების ყველაზე პოპულარული მეთოდები და, ასევე, იდეების შემოწმების ხერხები, რაც აადვილებს საუკეთესო ბიზნესიდეის შერჩევის პროცესს. ვორკშოპის მონაწილეები დაიყოფიან ჯგუფებად და იმუშავებენ იდეის გენერირებისა და მათგან საუკეთესოს შერჩევის გზებზე.
სამუშაო ენა: ინგლისური
დრო: 15 ნოემბერი, 19:00 საათი
ადგილმდებარეობა: G 106 აუდიტორია (გ. წერეთლის ქ. #1), ილიას სახელმწიფო უნივერსიტეტი
დასწრება თავისუფალია.
სწრაფი ბმულები

გლობალური მეწარმეობის კვირეული
მეიქათონი „შენი სტარტაპიდეა რეალობაში“
კრეათონი „სამაგიდო თამაშიდან ბიზნესამდე“
„კრეატიული აზროვნება“ – ტრენინგი გლობალური მეწარმეობის კვირეულის ფარგლებში
THE LESSONS FROM SILICON VALLEY – ტრენინგი გლობალური მეწარმეობის კვირეულის ფარგლებში

http://gew.iliauni.edu.ge/

სოციალური საწარმოების პროდუქციის გამოფენა-გაყიდვა და საჯარო ლექციები გლობალური მეწარმეობის კვირეულის ფარგლებში
2016-11-16 12:00
16 ნოემბერს, 12:00-დან 18:00 საათამდე, ილიას სახელმწიფო უნივერსიტეტის E207 აუდიტორიაში, გლობალური მეწარმეობის კვირეულის ფარგლებში, საქართველოს სტრატეგიული კვლევებისა და განვითარების ცენტრის მხარდაჭერით, გაიმართება სოციალური საწარმოების პროდუქციის გამოფენა-გაყიდვა.
ღონისძიებაში მონაწილეობას მიიღებენ შედეგი საწარმოები:

„სობისური“/Sobissuri
„ერთად“/ზესხო – სვანური მარილი
ტრადიციული მოდის სახლი
„იკორთა“ /Ikorta
„ბაბალე“/Babale
„კოდალა“/Kodala
Apnsc Dayhome

ღონისძიების ფარგლებში ჩატარდება საჯარო ლექციები სოციალური მეწარმეობის შესახებ.
დრო: 13:00 საათი
თემა: „სოციალური მეწარმეობა – საინტერესო შესაძლებლობები სტუდენტებისთვის“
მომხსენებელი: სალომე ხუციშვილი – სოციალური მეწარმეობის პროექტების მენეჯერი
დრო: 15:00 საათი
თემა: „შეზღუდული შესაძლებლობის მქონე პირთა დამოუკიდებელი ცხოვრების ხელშეწყობა“
მომხსენებელი: ლია ტაბატაძე – სოციალური საწარმო ბაბალეს დირექტორი
ღონისძიების დრო: 16 ნოემბერი, 12:00-18:00 საათი
ადგილმდებარეობა: E207 აუდიტორია (ჩოლოყაშვილის გამზ. #3/5), ილიას სახელმწიფო უნივერსიტეტი
დასწრება თავისუფალია.

სწრაფი ბმულები

მეიქათონი „შენი სტარტაპიდეა რეალობაში“
კრეათონი „სამაგიდო თამაშიდან ბიზნესამდე“
„კრეატიული აზროვნება“ – თემო ბარათაშვილის ტრენინგი გლობალური მეწარმეობის კვირეულის ფარგლებში
ილიას სახელმწიფო უნივერსიტეტსა და FORBES-ს შორის ურთიერთთანამშრომლობის მემორანდუმი გაფორმდება
იდეიდან ბაზრამდე – დაივა პაკალნეს ვორკშოპი გლობალური მეწარმეობის კვირეულის ფარგლებში
„ქალი მეწარმეები: როგორ გავხდეთ ლიდერი?“- დაივა პაკალნეს საჯარო ლექცია გლობალური მეწარმეობის კვირეულის ფარგლებში
THE LESSONS FROM SILICON VALLEY – დავით ჩეჩელაშვილის ტრენინგი გლობალური მეწარმეობის კვირეულის ფარგლებში
„როგორ ააწყო გლობალური ბიზნესი დისნეის ლიცენზირებული სათამაშოებით?“ – ანოესკა ტიმერმენსის საჯარო ლექცია გლობალური მეწარმეობის კვირეულის ფარგლებში

http://gew.iliauni.edu.ge/

„ლიგამუსის“ ფასდაკლება თბილისის წიგნის დღეებზე
2016-11-16 15:28
17-20 ნოემბერს,11:00-დან19:00 საათამდე, საგამოფენო კომპლექსის – „ექსპოჯორჯიას“– მე–11პავილიონში გაიმართება თბილისის წიგნის დღეები2016″, რომლის ფარგლებშიც ილიას სახელმწიფო უნივერსიტეტის წიგნის სახლი „ლიგამუსი“ ილიაუნის გამოცემებს 30%-იანი ფასდაკლებით შემოგთავაზებთ.

დრო:17-20ნოემბერი,11:00–19:00 საათი
ადგილმდებარეობა: „ექსპო–ჯორჯიას“ მე–11 პავილიონი (წერეთლისგამზ.118)

StartUp-მარკეტინგი - ირაკლი ბესელიძის საჯარო ლექცია გლობალური მეწარმეობის კვირეულის ფარგლებში
2016-11-16 16:00
16 ნოემბერს, 16:00 საათზე, ილიას სახელმწიფო უნივერსიტეტის G106 აუდიტორიაში, გლობალური მეწარმეობის კვირეულის ფარგლებში, საჯარო ლექციას წაიკითხავს მეწარმე და მარკეტერი, ირაკლი ბესელიძე.
ლექციის თემა: StartUp-მარკეტინგი
მომხსენებლის შესახებ
ირაკლი ბესელიძის მარკეტინგული კარიერა დაიწყო 1997 წელს სარეკლამო სააგენტოში Premier SV. მოგვიანებით, ის შეუერთდა მსოფლიოში წამყვან მედიაკომპანიას Carat და გახდა ამ კომპანიის მედიაგაყიდვების დირექტორი. 2002 წელს დააარსა სარეკლამო სააგენტო AdBureau, 2006 წელს კი შეისყიდა კომპანია Premier SV.
2014 წელს ირაკლი ბესელიძე სინგაპურში გადავიდა, სადაც დააარსა მარკეტინგული კომუნიკაციების საკონსულტაციო კომპანია PTE LTD, 2015 წლიდან კი დაბრუნდა საქართველოში და შეუდგა საგანმანათლებლო საქმიანობას. 19-წლიანი კარიერის განმავლობაში ირაკლი ბესელიძემ 1000-ზე მეტი წარმატებული მარკეტინგული კამპანია განხორციელდა, რომელთა საერთო ბიუჯეტი $273 500 000 იყო.
დრო: 16 ნოემბერი, 16:00 საათი
ადგილმდებარეობა: G106 აუდიტორია (გ. წერეთლის ქ. #1), ილიას სახელმწიფო უნივერსიტეტი
დასწრება თავისუფალია.
სწრაფი ბმულები

მეიქათონი „შენი სტარტაპიდეა რეალობაში“
კრეათონი „სამაგიდო თამაშიდან ბიზნესამდე“
„კრეატიული აზროვნება“ – თემო ბარათაშვილის ტრენინგი გლობალური მეწარმეობის კვირეულის ფარგლებში
ილიას სახელმწიფო უნივერსიტეტსა და FORBES-ს შორის ურთიერთთანამშრომლობის მემორანდუმი გაფორმდება
იდეიდან ბაზრამდე – დაივა პაკალნეს ვორკშოპი გლობალური მეწარმეობის კვირეულის ფარგლებში
„ქალი მეწარმეები: როგორ გავხდეთ ლიდერი?“- დაივა პაკალნეს საჯარო ლექცია გლობალური მეწარმეობის კვირეულის ფარგლებში
THE LESSONS FROM SILICON VALLEY – დავით ჩეჩელაშვილის ტრენინგი გლობალური მეწარმეობის კვირეულის ფარგლებში
„როგორ ააწყო გლობალური ბიზნესი დისნეის ლიცენზირებული სათამაშოებით?“ – ანოესკა ტიმერმენსის საჯარო ლექცია გლობალური მეწარმეობის კვირეულის ფარგლებში
ქართული კომპიუტერული და მობილური თამაშების გამოფენა

http://gew.iliauni.edu.ge/

ქცევის ანალიტიკოსის, ჰეზერ უაითის, ტრენინგები აუტიზმის მქონე ბავშვებთან მომუშავე ქცევითი თერაპევტებისთვის
2016-11-16 16:16
მიკროსაფინანსო ორგანიზაცია „კრედო“, სოციალური პასუხისმგებლობის ფარგლებში, ილიას სახელმწიფო უნივერსიტეტის ბავშვის განვითარების ინსტიტუტთან ერთად, მორიგ პროექტს ახორციელებს.
21-26 ნოემბერს, „კრედოს“ ფინანსური მხარდაჭერით, ინსტიტუტს სტუმრობს ჯეიმს მედისონის უნივერსიტეტის ფსიქოლოგიურ მეცნიერებათა მაგისტრი, ამერიკის ქცევის ანალიტიკოსთა საბჭოს მიერ სერტიფიცირებული, ლიცენზირებული ქცევის ანალიტიკოსი, ჰეზერ უაითი.
21-22 ნოემბერს, 14:00-დან 19:00 საათამდე, ილიას სახელმწიფო უნივერსიტეტის C 124 აუდიტორიაში ჰეზერ უაითი ჩაატარებს ტრენინგს აუტიზმის მქონე ბავშვებთან მომუშავე ქცევითი თერაპევტებისთვის.
ტრენინგის თემებია:

ქცევითი მიზნების არჩევა და შესაბამისი ჩარევის სტრტეგიების განხორციელება;
ქცევის ფუნქციური შეფასება და პრობლემური ქცევის შემცირების სტრატეგიები.

ტრენინგზე რეგისტრაციისთვის გთხოვთ შეავსოთ სარეგისტრაციო ფორმა.
დრო: 21-22 ნოემბერი, 14:00-19:00 საათი
ადგილმდებარეობა: C 124 აუდიტორია (ჭავჭავაძის გამზ. #32), ილიას სახელმწიფო უნივერსიტეტის ბავშვის განვითარების ინსტიტუტი
